
                                                                                                                 A P R O B A T
                                                                                                              PRIMAR
                                                                                                        NICOLAE ROBU

R E F E R A T

privind completarea Anexei la Hotărârea Consiliului Local al Municipiului Timişoara nr.183/29.03.2013 pentru  aprobarea normativului de cheltuieli privind  consumul lunar de carburanţi,  care deservesc Direcţia  Poliţiei Locale Timişoara
În anul 2011, în conformitate cu prevederile Legii poliţiei locale nr. 155/2010  şi prevederile HG pentru aprobarea Regulamentului – cadru de organizare şi funcţionare a poliţiei locale nr.1332/2010, prin HCLTM nr. 441/20.12.2010 privind înfiinţarea instituţiei publice de   interes local cu personalitate juridică - Direcţia Poliţiei Locale Timişoara, aprobarea Organigramei, a Statului de funcţii şi a Regulamentului de organizare şi funcţionare, la nivelul Consiliului Local al Municipiului Timişoara s-a înfiinţat Direcţia Poliţiei Locale Timişoara, ca instituţie publică de interes local cu personalitate juridică.

Potrivit dispoziţiilor art. 1 din Legea poliţiei locale nr. 155/2010, poliţia locală s-a înfiinţat în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în următoarele domenii:

    a) ordinea şi liniştea publică, precum şi paza bunurilor;

    b) circulaţia pe drumurile publice;

    c) disciplina în construcţii şi afişajul stradal;

    d) protecţia mediului;

    e) activitatea comercială;

    f) evidenţa persoanelor;

    g) alte domenii stabilite prin lege.

Prin Hotărârea Consiliului Local al Municipiului Timişoara nr.252 din 23.04.2013,  Regia Autonomă de Transport  Timişoara a donat Municipiului Timişoara un autovehicul marca Ford Transit CL 12 Seat, cu numărul de înmatriculare TM 66 PLT.  Bunul donat face parte din patrimoniul privat al Municipiului Timişoara.
În conformitate cu  dispoziţiilor  art. 3, alin. (1), din HCL nr. 252 din 23.04.2013 privind acceptarea donaţiei unui autovehicul marca Ford Transit CL 12 Seat, autovehiculul este  transmis în administrarea Direcţiei Poliţiei Locale Timişoara, în baza Protocolului de predare-primire nr.4425/10.07.2013,  încheiat între cele două părţi, conform Anexei  la hotărârea mai sus menţionată.

Dreptul de administrare al Direcţiei Poliţiei Locale Timişoara pentru autovehicul marca Ford Transit CL 12 Seat se păstrează pe perioada cât instituţia îşi menţine forma juridică actuală.

În baza prevederilor art. 3, alin (4), din HCLTM nr.  252 din 23.04.2013 privind acceptarea donaţiei unui autovehicul marca Ford Transit CL 12 Seat,  Direcţia Poliţiei Locale Timişoara are obligaţia de a exploata în mod corect bunul în cauză, de a asigura întreţinerea şi repararea acestuia, precum şi de a achita toate cheltuielile, taxele şi impozitele ce se impun cu privire la acest vehicul.

În baza adresei nr. 7529/13.11.2013, cu privire la repartizarea către Direcţia Poliţiei Locale Timişoara a unui autovehicul de transport persoane aparţinând Direcţiei de Asistenţă Socială Comunitară Timişoara şi a referatului nr.5285/21.11.2013 privind transmiterea fără plată a autoturismului marca Renault TXW cu numărul de înmatriculare TM 19 PMT către D.P.L.T., ambele aprobate de către Domnul Primar Nicolae Robu şi în conformitate cu prevederile art.1, alin. (1) din anexa nr.1 la HG nr.841/195 privind procedurile de transmitere fără plată şi de valorificare a bunurilor aparţinând instituţiilor publice, s-a transmis fără plată, către Direcţia Poliţiei Locale Timişoara autovehiculul Renault TXW, în baza procesului  verbal de predare-primire, nr. 7820/26.11.2013. Toate cheltuielile de întreţinere, reparaţii, asigurări şi combustibil sunt suportate de către Direcţia Poliţiei Locale Timişoara.
Cu privire  la consumul  lunar de carburanţi  necesar pentru funcţionarea  autoturismele din dotarea Direcţiei Poliţiei Locale Timişoara,   relevante sunt prevederile  OG nr. 80/2001 privind stabilirea unor normative de cheltuieli pentru autorităţile administraţiei publice şi instituţii publice, cu  completările şi modificările ulterioare, act normativ ce  stabileşte normative de cheltuieli   pentru  autorităţile administraţiei publice şi instituţiile publice, indiferent de modul de finanţare  a activităţii acestora, normative de cheltuieli ce privesc acţiunile de protocol,  dotarea cu autoturisme şi consumul de carburanţi, precum şi costurile pentru convorbiri telefonice.
Ordonanţa Guvernului  nr. 80/2001, deşi  nu prevede  în mod  expres   consumul lunar de carburanţi  pentru  poliţia locală, prin   Legea nr. 33 din 21 martie 2011  pentru aprobarea Ordonanţei de Urgenţă  a Guvernului nr.55/2010  privind unele măsuri de reducere a cheltuielilor publice,   include  şi poliţia locală în  categoria  instituţiilor publice   prevăzute de art. II alin. 2  din O.G. nr. 80/2001, ( cum ar fi  instituţiile din sectorul de apărare, odine publică şi siguranţă naţională) exceptate de la  reducerea cu 50 %   a consumului de carburanţi,  stabilit prin hotărâri ale guvernului sau  prin normative proprii. 
Totodată, Legea nr. 33/ 2011  stabileşte că,  prin derogare  de la prevederile  pct. 1, lit. B, din anexa nr. 3 la O.G. nr.80/2001,  autorităţile locale vor putea achiziţiona numărul necesar de autovehicule  pentru funcţionarea poliţiei locale, fără  a stabili  pentru poliţia locală şi  derogarea  de la pct. II,  lit. B din anexa nr.3  în ceea ce priveşte limita maximă privind consumul lunar de carburanţi/vehicul.
Prin urmare, în ceea ce priveşte consumul lunar  de carburanţi/vehicul  pentru poliţia locală  urmează să se aplice consumul maxim de carburant lunar/vehicul  prevăzut de pct. II,  lit. B, din anexa nr. 3 la O.G. nr. 80/2001, fără aplicarea reducerii de 50% a consumului de carburanţi, respectiv 250 litri/lună/vehicul, astfel cum s-a prevăzut în O.G. nr. 80/2001, în forma sa iniţială.
Astfel, având în vedere şi dispoziţiile   HCLTM nr. 441/2010, potrivit  cărora Direcţia Poliţiei Locale Timişoara s-a înfiinţat ca instituţie publică de interes local în subordinea Consiliului Local al Municipiului Timişoara, se impune stabilirea normativului de cheltuieli privind consumul lunar de carburanţi pentru autovehiculele din dotarea Direcţiei Poliţiei Locale Timişoara, cu respectarea limitei maxime de carburat/lunar/vehicul  prevăzute de   pct. II,  lit. B, din anexa nr. 3  la  O.G. nr. 80/2001. 

 Având în vedere:
1. complexitatea activităţilor desfăşurate de către Direcţia Poliţiei Locale Timişoara pentru îndeplinirea atribuţiilor conferite de lege, în domeniile ordine şi linişte publică, precum şi paza bunurilor, circulaţia pe drumurile publice, disciplina în construcţii şi afişajul stradal, protecţia mediului, activitatea comercială;

2. faptul că autovehiculele se utilizează pentru activităţile specifice de transport persoane pentru desfăşurarea activităţii de identificare a cerşetorilor şi persoanelor fără adăpost de pe raza municipiului Timişoara;  
Luând în considerare:

· prevederile art. 73 din H.G. nr.1332/2010 pentru aprobarea Regulamentului – cadru de organizare şi funcţionare a poliţiei locale care stipulează: ”Art. 73  Asigurarea tehnico-materială a poliţiei locale la nivelul unităţilor/subdiviziunilor administrativ-teritoriale se realizează conform reglementărilor proprii, stabilite prin hotărâri ale consiliilor locale.”

· Prevederile art. 1 alin (1) şi  (3), art.5 si anexa  nr.3 punctul II  din OG nr. 80/2001 privind stabilirea unor normative de cheltuieli pentru autorităţile administraţiei publice şi instituţii publice, cu toate completările şi modificările ulterioare 

· Legea nr. 33/21.03.2011 pentru aprobarea <LLNK 12010    55180 301   0 46>Ordonanţei de urgenţă a Guvernului nr. 55/2010 privind unele măsuri de reducere a cheltuielilor publice;

PROPUNEM: 
Completarea Anexei la Hotărârea Consiliului Local al Municipiului Timişoara nr.183/29.03.2013 pentru  aprobarea normativului de cheltuieli privind  consumul lunar de carburanţi pentru autovehiculele care deservesc Direcţia  Poliţiei Locale Timişoara în sensul includerii în cuprinsul Anexei a autoturismelor marca Ford Transit CL 12 Seat,  cu numărul de înmatriculare TM 66 PLT şi  Renault TXW, cu numărul de înmatriculare TM 19 PMT  şi  totodată aprobarea normativului de cheltuieli pentru consumul lunar de carburanţi.

